มีอาการ แบบคลื้นใส้ แล้วหินน้ำมากๆเป็นเวลาตอนเช้าอ่าค่ะ ไม่ทราบว่าอาการคนท้องหรือ ว่าเมื่อคืนไม่ได้กินข้าวแล้วนอน อาจจะเป็นหิวข้าวมากๆแล้วมีอาการแบบนี้รึปล่าวค่ะ มีอะไรกับแฟน เมื่อวันที่19 22-23 เมนมาพอเมนหมด24 แล้วซื้อยาคุมแบบ21เม็ดมากินค่ะ 25. มีอะไรกันไม่ใส่ถุงยาง แตกนอก แล้วไปซื้อยาคุมฉุกเฉินมากินอีก แต่มีอาการแบบนี้มันคืออะไรค่ะจะเป็นไรรึปล่าวค่ะกังวลมากค่ะ
สวัสดีค่ะ หากประจำเดือนมาวันที่ 19 พ.ย. แล้วได้มีเพศสัมพันธ์ในวันที่ 25 พ.ย. เท่ากับมีเพศสัมพันธ์ในวันที่ 7 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก คือน้อยกว่า 1% ดังนั้น จึงไม่ควรทานยาคุมฉุกเฉินไปโดยไม่จำเป็นสำหรับยาคุมกำเนิดที่เริ่มทานไปในวันที่ 24 พ.ย. เนื่องจากเป็นวันที่ 6 นับจากวันแรกที่มีประจำเดือนมา ยาคุมก็อาจยังไม่สามารถออกฤทธิ์ในการป้องกันการตั้งครรภ์ได้ทันที ดังนั้น หลังจากนี้ไป 7 วัน ก็ควรงดการมีเพศสัมพันธ์ไปก่อน เพื่อรอให้ยาได้เริ่มออกฤทธิ์ก่อนค่ะส่วนอาการคลื่นไส้ หิวน้ำ ก็อาจเกิดจากผลข้างเคียงของทั้งยาคุมฉุกเฉินและยาคุมกำเนิดได้ หรือเกิดจากการมีกระเพาะอาหารอักเสบก็ได้ เนื่องจากไม่ได้ทานอาหาร ทำให้น้ำย่อยและกรดที่ถูกหลั่งออกมา มีผลระคายเคืองต่อกระเพาอาหาร และทำให้คลื่นไส้ได้ค่ะ ส่วนสาเหตุจากการตั้งครรภ์นั้นไม่ใช่ เพราะอาการของการตั้งครรภ์จะไม่ปรากฏเร็วภายในไม่กี่วันหลังมีเพศสัมพันธ์ค่ะในเบื้องต้น แนะนำควรดื่มน้ำเปล่ามากๆ ทานอาหารให้เป็นเวลา ทานอาหารที่ย่อยง่าย รสไม่จัด และงดการดื่มชา กาแฟ และแอลกอฮอล์ค่ะ